ITD ออกหุ้นกู้วงเงิน 3.5 พันลบ. อายุ 5 ปีชูดอกเบี้ยสูง 4.40%
ITD ออกหุ้นกู้ 3.5 พันลบ. อายุ 5 ปี ดบ. 4.40% ขายนักลงทุนสถาบัน-รายใหญ่ 16-19 พ.ค. 59 สำหรับผู้ลงทุนสถาบันและ/หรือผู้ลงทุนรายใหญ่ ซึ่งเป็นผู้ถือหุ้นกู้ ITD166A และเสนอขายระหว่างวันที่ 2-3 และ 6-7 มิ.ย.59 โดยมีธนาคารกรุงเทพ และ บล.เอเชีย พลัส เป็นผู้จัดการการจัดจำหน่ายหุ้นกู้
18 พ.ค. 2559

บริษัท อิตาเลียนไทย ดีเวล๊อปเมนต์ จำกัด (มหาชน)หรือ ITD ได้ยื่นแบบแสดงรายการการเสนอขายหุ้นกู้ของบริษัท มูลค่าไม่เกิน 3,500 ล้านบาท อายุ 5 ปี ครบกำหนดไถ่ถอนปี พ.ศ. 2564  อัตราดอกเบี้ยคงที่ร้อยละ 4.40 ต่อปี
ทั้งนี้ เสนอขายระหว่างวันที่ 16-19 พ.ค. 59 สำหรับผู้ลงทุนสถาบันและ/หรือผู้ลงทุนรายใหญ่ ซึ่งเป็นผู้ถือหุ้นกู้ ITD166A และเสนอขายระหว่างวันที่ 2-3 และ 6-7 มิ.ย.59 สำหรับผู้ลงทุนสถาบันและ/หรือผู้ลงทุนรายใหญ่ โดยมีธนาคารกรุงเทพ และ บล.เอเชีย พลัส เป็นผู้จัดการการจัดจำหน่ายหุ้นกู้
โดยหุ้นกู้ดังกล่าวได้รับอันดับความน่าเชื่อถือของผู้ออกหุ้นกู้ “BBB-” แนวโน้ม “Stable” โดยบริษัท ทริสเรตติ้ง จำกัด เมื่อวันที่ 16 ต.ค. 58 ทั้งนี้ บริษัทจะนำเงินที่ได้จากการออกหุ้นกู้ครั้งนี้ไปใช้ในการชำระหนี้เดิม และ/หรือ ใช้เป็นเงินทุนหมุนเวียน